**«Язлар белән Тукай килә!»**

 (Әдәби-музыкаль кичә)

*Зал бәйрәмчә бизәлгән. Түрдә Тукай портреты, чәчәкләр, әкиятләрдән, шигырьләрдән иллюстрацияләр. Ян якта урман аланлыгы һәм күл күренеше,сул якта бишек.Экранда* ***«Туган көнең белән, Тукай! 1886 ел, 26 апрель»*** *дигән сүзләр. Ерактан акрын гына* ***«Тәфтиләү»*** *көе ишетелә.*

Залга күбәләкләр очып керә. Талгын гына очып бииләр һәм чыгып китәләр.

2 алып баручы чыга.

**1нче алып баручы.**

Әйләнәңдә — гөлләр…

Сүзен, гүя,

Шулар аша әйтә күңелләр:

- Туган көнең белән! — дигән сыман

Елмаялар кебек бу гөлләр.

**2 нче алып баручы.**

Киңлекләрдәязгы аваз-

Чыр-чу килә кошлар иле,

Чыңлап тора аһәңнәре:

Тукай көне!

Тукай көне!

**1нче алып баручы.**

*Бәйрәмнәрең алда икән әле,*

*Кара, шагыйрь, бүген текәлеп.*

 *Халкың килде сиңа, мәхәббәтен*

*Ал чәчәкләр белән күтәреп.*

**2нче алып баручы.**

*Син күрмәгән яңа буын килде,*

*Котлап бүген туган көнеңне:*

*Киләчәккә барган улларыңнан*

*Ишетәсең «Туган тел»еңне.*

***«Туган тел»*** *көе яңгырый. Акрын гына җырлап мәктәпкә әзерлек төркеме чыга. Җыр көчәя. Аларга залдагылар кушыла. Җыр тәмамлангач, укучылар махсус урнаштырылган эскәмияләргә утыралар.*

*Экранда Тукайнын балачак рәсеме тора.*

*(Салмак кына көй яңгырап тора)*

**1 нче алып баручы:**

Ул ятимдә,

Ул мескендә диеп,

Сөйләнелгән

элек-электән.

Күз алдына аны

Бөек итеп

Китерергә

Күпләр күнеккән.

( Түр якта бишектә Ана бишек тирбәтә.

Бишек җыры көе яңгырый.)

Бишек тирәсенә бала тоткан кызлар җыелып утыралар һәм бала тирәтеп **бишек җыры**җырлыйлар.

**2 нче алып баручы:**

Тукайның бала чагы ятимлек ачысы белән бер авылдан-бер авылга йөреп үтә...

Язмыш аны бик иртә сыный. Ул үз хисләрен шигъри юлларга төшереп калдыра.

Тукайга охшатып киенгән бер бала **«Туган авыл»** шигырен укый.

**(Күнелле көй ишетелә)**

**1 нче алып баручы:**Г.Тукай “Исемдә калганнар” хикәясендә үзенең күрше малайлары белән шау гөр килеп уйнаулары,Сабантуйда катнашуларын язып үтә...

( Залга көлешә-көлешә милли киемнән малайлар һәм кызлар керә)

Түгәрәккә басып татар халык уены “Капкалы” уйнала.

*Көй азрак басыла. Балалар түгәрәккә утыралар шул чак 1 күбәләк очып килә.*

1 бала: Дусларым карагыз әле нинди матур күбәләк.

*2 нче бала күбәләк янына килә.*

 **“Бала белән күбәләк”** шигыре сәхнәлштерелә.

Күбәләк очып китә. Икенче яктан эт иярткән малай күренә.

Малай: Әйдәле,Акбай өйрән син...

**“Кызыклы шәкерт”** шигыре сәхнәләштерелә.

1 бала: -Дусларым,әйдәгез әле бергәләшеп әнә теге таллар арасына яшеренеп утырган күл буена төшеп уйнап,су коенып алыйк.

Бергә: Әйдәгез,әйдәгез.

*Су буе күренеше. Басмада су анасы утыра.*

*(СУ АНАСЫ әкиятеннән эзек куела)*

*Атлар чапкан тавыш ишетелә. Залдан пар ат йөгереп уза.*

2 нче алып баручы: Менә шушы пар атлар кечкенә Апушны Казан каласына,печән базарына алып китә дә инде.

“Пар ат” җыры җырлана.

1нче алып баручы:Буген дә бөтен татар дөньясы башкалабызда урнашкан Тукай һәйкәленә чәчәк гөлләмәләре илтә.

*Экранда «Тукайга шигъри гөлләмә» дигән сүзләр. Тукай һәйкәле каршындагы шигырь бәйрәме фрагментлары күрсәтелә. Укучылар ярымтүгәрәк булып тезеләләр. Ике алып баручы аларның ике ягына баса.*

**«Бәйрәм бүген»** җыры баш­карыла. *(Г. Тукай сүз., Җ. Фәйзи муз.)*

**2 алып баручы:**

*Тукай исән.*

*Җыры* **-** *күңелләрдә,*

*Яшәсәктә үзен күрмичә.*